proxectonos/corpus_dominio_legal_administrativo_tmp huggingface dataset:
11/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52574. Tallón Lobato S. C. Concello de Vedra

Tallón Lobato S. C., solicita de Augas de Galicia a autorización de obras no lugar de Francés, parroquia de Vilanova, no t. m. de Vedra (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52574 As obras consistirán na ampliación dunha nave para explotación gandeira nunha superficie rectangular de 30,00 x 17,00 mts., na zona de policía dun regato, cunha estrutura a base de piares prefabricados de formigón 30 x 30 cm, vigas cargadeiro de formigón pretensado, sobre cimentacións en formigón armado 1,20 x 1,20 x 0,60 mts unidas por vigas de atado de 30 x 40 cm, paredes de bloques de formigón e cuberta a dúas augas a base de placas de fibrocemento sobre correas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vedra ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de abril de 2016 O xefe do servizo territorial Ángel Gómez Rey
11/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.53006. Concello de Val do Dubra

O Concello de Val do Dubra solicita de Augas de Galicia a autorización de obras no lugar de Portoconxo, parroquia de Páramos (Santa María), t. m. de Val do Dubra (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.53006 As obras consistirán na pavimentación da pista a Portoconxo (A Cabada) dende o cruce co rego de Agro Novo, de 1.130 m. l. e 3 mts de ancho medio, con 12 cm de zahorra previo acondicionamento das irregularidades da subbase con 25 cm de solo seleccionado e do aporte de 30 cm de pedraplén nas zonas encharcadas. Os 50 primeiros metros da pista, no entronque coa estrada a Páramos, acondicionarase con 10 cm de grava e triple tratamento asfáltico. Substituirase a obra de drenaxe transversal no rego de Agro Novo por un tubo Ø 1.200 mm en formigón con embocaduras de mampostería e reabriranse cunetas en todo o treito, o cal atravesa tamén o rego de Porto da Carballosa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Val do Dubra ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de abril de 2016 O xefe do servizo territorial Ángel Gómez Rey
11/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.51961. Concello de Ames

O Concello de Ames solicita de Augas de Galicia a autorización de obras. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51961 As obras consisten na substitución dunha obra de drenaxe transversal (ODT) nun regato afluente do río dos Pasos, que pertence á estrada DP-0202 que comunica a rúa José Luís Azcárraga (no lugar de Loureiros) co lugar de Covas. A nova ODT ten as seguintes características: - Lonxitude aproximada 12 m. l. - Sección rectangular de dimensións exteriores: 2,34 x 1,00 mts. - Material: formigón armado. - Muros de acompañamento en bloques de pedra granítica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ames ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de abril de 2016 O xefe do servizo territorial Ángel Gómez Rey
11/05/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Realización de la campaña de vela 2016

A) Organismo: Excma. Deputación Provincial da Coruña B) Dependencia que tramita o expediente: Servizo de Patrimonio e Contratación C) número de expediente: PCO.001.2016.00169 2. Obxecto do contrato: REALIZACIÓN DE LA CAMPAÑA DE VELA 2016 3. Prazo de execución: Dende a formalización do contrato en documento administrativo e, en todo caso, dende o 4 de xullo de 2016 ata o 12 de agosto de 2016, dacordo co calendario previsto no prego de prescripcións técnicas. A) Tramitación: ordinaria B) Procedemento: aberto cun multiplicidade de criterios de valoración 5. Presuposto: 46.125,20 €. 6. Garantía provisional: Non se esixe 7. Garantía definitiva: 10 por cento do prezo de adxudicación IVE excluido.8. Requisitos específicos do contratista: Ver cláusulas 7 e 10 do Prego.8. Bis. Clasificación: Non se esixe. Os licitadores deberán acreditar a súa solvencia xustificando o cumprimento dos requisitos específicos de solvencia esixidos na cláusula 10.1. b. G do prego. A) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña). B) Data límite de presentación de ofertas: dentro do prazo dos quince días naturais a contar dende o día seguinte ao de publicación do anuncio no BOP, no horario do Rexistro Xeral. C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre B, subtitulado “Referencias Técnicas non avaliables automaticamente”. Conterá a documentación de Referencias técnicas non avaliables automaticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica”: Conterá a proposición axustada ao modelo que figura no Anexo nº 4 do prego de cláusulas administrativas. D) MOSTRAS: Non se esixen. VARIANTES: Non se admiten.10. Información: www.dacoruna. gal 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 3 de maio de 2016 O PRESIDENTE, O SECRETARIO, Valentín González Formoso José Luis Almau Supervía
11/05/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Modificación das bases que rexerán os procesos selectivos de promoción interna incluídos no Plan de Eprego 2013-2015

A Xunta de Goberno desta Deputación acordou, na súa sesión do día 6 de maio do 2016, modificar a redacción da fase de concurso das bases xerais e específicas que rexerán as convocatorias dos procesos selectivos correspondentes á promoción interna incluídos no Plan de Emprego 2013-2015 no seguinte sentido: “A antigüidade en calquera Administración Pública como funcionario de carreira ou laboral fixo valorarase a razón de 0,50 puntos por ano ou fracción superior a seis meses. O máximo neste apartado será de 13 puntos, e serán computables para estes efectos os servizos recoñecidos ao amparo da Lei 7/1978 do 26 de decembro”. A Coruña, 9 de maio do 2016 O Presidente O Secretario PDFR 21179/2015 do 01/10/2015 O Deputado Antonio Leira Piñeiro José Luis Almau Supervía
11/05/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos para realizar os traballos de coordinación dunha xornada de fomento da cultura emprendedora no pazo de Mariñán

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2015.00529.2. Obxecto do contrato: SERVIZOS PARA REALIZAR OS TRABALLOS DE COORDINACIÓN DUNHA XORNADA DE FOMENTO DA CULTURA EMPRENDEDORA NO PAZO DE MARIÑÁN.3. Prazo de execución: un mes a partir da data de formalización do contrato en documento administrativo.4. Tramitación e procedemento de adxudicación. a) Tramitación: ordinaria. b) Procedemento: aberto, cun multiplicidade de criterios de valoración.5. Presuposto: 5.000,00 €. 6. Garantía provisional: non se esixe.7. Garantía definitiva: 5 por cento do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. Os licitadores deberán acreditar a súa solvencia xustificando o cumprimento dos requisitos específicos de solvencia esixidos na cláusula 10.1. b. G do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña) b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica”: Conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314 11. Gastos de anuncios: os gastos correspondentes aos anuncios da licitación non serán por conta do adxudicatario. A Coruña, 3 de maio de 2016. O PRESIDENTE O SECRETARIO Valentín González Formoso José Luis Almau Supervía
11/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52550. Servizo de Infraestruturas Agrarias. Concello de Boiro

O Servizo de Infraestruturas Agrarias solicita de Augas de Galicia a autorización de obras no t. m. de Boiro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52550 As obras consistirán na execución de camiños secundarios de servizo na Zona de Concentración Parcelaria de Cures-Boiro, con afección a leitos pertencentes ás concas do río Coroño e outras, obras que se definen no documento titulado “Camiños Secundarios de Servizo na Zona de Concentración Parcelaria de Cures-Boiro”, de data marzo de 2016. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boiro ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de abril de 2016 O xefe do servizo territorial Ángel Gómez Rey
11/05/2016 | Administración LocalMunicipal
Vimianzo
Anuncio de cobranza

A Xunta de Goberno Local con data 02/05/2016 aproba a ampliación do Padrón dos postos do mercadillo do 1º trimestre do ano 2016 por un importe total de 1.082,25 euros, correspondente a 16 postos. Coa aprobación deste padrón enténdense outorgadas as autorizacións para ocupar a vía pública polos solicitantes dos postos do mercadillo que foron incorporados ao dito padrón. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 15 de maio de 2016 ata o día 16 de xullo de 2016, ambos inclusive. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 4 de maio de 2016 O alcalde Manuel Antelo Pazos
11/05/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación de listas definitivas de admitidos/as proceso selectivo de elaboración de listas de aspirantes para nomeamento como persoal funcionario interino técnico financeiro-tributario e designación dos membros tribunal, lugar, data e hora da proba

ANUNCIO Aprobación de listas definitivas de admitidos/as e designación dos membros do tribunal, lugar, data e hora da proba para o proceso selectivo de elaboración de listas de aspirantes para o posible nomeamento como persoal funcionario interino de técnico financeiro-tributario Resolución do 05/05/2016. APROBACIÓN DE LISTAS DEFINITIVAS DE ADMITIDOS/AS PARA O PROCESO SELECTIVO DE ELABORACIÓN DE LISTAS ASPIRANTES PARA NOMEAMENTO COMO PERSOAL FUNCIONARIO INTERINO DE TÉCNICO FINANCEIRO-TRIBUTARIO E DESIGNACIÓN DOS MEMBROS DO TRIBUNAL, LUGAR, DATA E HORA DA PROBA. Elevar a definitivas as relacións de admitidos/as e excluídos/as para tomar parte nas probas selectivas convocadas no BOP n.º 23 de 24/02/2013, pola que se convoca o proceso para elaborar una lista de aspirantes para a selección de persoal funcionario interino e/ou laboral temporal para Técnico Financeiro Tributario (A1), e designar aos membros do Tribunal e o lugar e data da proba. Listaxes de admitidos e excluídos: Tribunal cualificador: Data, hora e lugar de realización do primer exercicio: A Coruña, 06/05/2016. O PRESIDENTE/PDFR 1-10-2015/ O DEPUTADO O SECRETARIO D. Antonio Leira Piñeiro D. José L. Almau Supervía
10/05/2016 | Administración LocalMunicipal
Mugardos
Padrón escolas municipais culturais e deportivas abril 2016

A resolución da Alcaldía 266/21.04.2016 aprobou o padrón fiscal correspondente ao mes de abril do exercizo 2016 das escolas municipais culturais e deportivas. O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses, do día 21/04/2016 ata o 21/06/2016. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Mugardos, 27 de abril de 2016 O alcalde Juan Domingo de Deus Fonticoba
10/05/2016 | Administración LocalMunicipal
Ames
Aprobación provisional da modificación da Ordenanza fiscal reguladora da taxa polo saneamento e depuración de augas residuais

En sesión plenaria de 28 de abril de 2016 prestouse aprobación provisional á modificación da Ordenanza fiscal reguladora da taxa polo saneamento e depuración de augas residuais do Concello de Ames. Mediante o presente anuncio, o acordo de aprobación provisional sométese a exposición pública por prazo de 30 días hábiles, a contar dende a publicación do anuncio no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. De non presentárense reclamacións, entenderase aprobado definitivamente o acordo ata entón provisional, sen necesidade de novo acordo plenario. Ames, 29 de abril de 2016 O alcalde José M. Miñones Conde
10/05/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos atención visitantes ao pazo de Mariñán como contrato reservado a centros especiais de emprego, segundo disp. adic.5.ª do Real decreto lexislativo 3/2011, de 14 de novembro, polo que se aproba o texto refundido da Lei contratos sector públ.

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00116.2. Obxecto do contrato: SERVIZOS DE ATENCIÓN DE VISITANTES AO PAZO DE MARIÑÁN COMO CONTRATO RESERVADO A CENTROS ESPECIAIS DE EMPREGO, SEGUNDO A DISPOSICIÓN ADICIONAL 5.ª DO REAL DECRETO LEXISLATIVO 3/2011, DE 14 DE NOVEMBRO, POLO QUE SE APROBA O TEXTO REFUNDIDO DA LEI DE CONTRATOS DO SECTOR PÚBLICO.3. Prazo de execución: dous anos a partir da data de formalización do contrato en documento administrativo, prorrogable segundo o previsto na cláusula 3 e con arreglo ao calendario de execución que figura no prego de prescripcións técnicas.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto: 60.000,00 €. 6. Garantía provisional: non se esixe.7. Garantía definitiva: 5 por cento do presuposto base de licitación, IVE excluído: 2.479,34 €. 8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. Os licitadores deberán acreditar a súa solvencia xustificando o cumprimento dos requisitos específicos de solvencia esixidos na cláusula 10.1. b. G do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314 11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 26 de abril de 2016. O PRESIDENTE O SECRETARIO Valentín González Formoso José Luis Almau Supervía
10/05/2016 | Administración LocalMunicipal
A Pobra do Caramiñal
Anuncio de aprobación definitiva de modificación da relación de postos de traballo

ANUNCIO O Pleno da Corporación aprobou inicialmente en sesión plenaria de data 31/03/2016 a modificación da relación de postos de traballo (RPT) do Concello. Dito acordo foi exposto ao público durante 20 días mediante anuncio publicado no Boletín Oficial da Provincia de 12/04/2016. Transcorrido o prazo de exposición pública, non se presentaron alegacións ou reclamacións, polo que de acordo co artigo 202 da Lei 2/2015, de Emprego público de Galicia, enténdese definitivamente aprobado o acordo. Mediante o presente anuncio públicase íntegramente a modificación aprobada: “Primeiro. –Aprobar inicialmente a modificación da relación de postos de traballo do Concello da Pobra do Caramiñal, no referido ao posto de “Técnico de Administración Financeira”, que queda descrito como se indica: A Pobra do Caramiñal, a 6 de maio de 2016. O alcalde José Luis Piñeiro García
10/05/2016 | Administración LocalMunicipal
Oleiros
Áreas de Cultura, Educación e Deportes
Edicto prezos públicos

A Xunta de Goberno Local, na sesión que tivo lugar o día 25 de abril de 2016, adoptou os seguintes acordos: Ponse en coñecemento xeral que os citados acordos, cos seus respectivos expedientes, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 29 de abril de 2016 A 1ª tenente de alcalde delegada de Economía e Facenda Asdo.: Mª José Varela Neira
10/05/2016 | Administración LocalMunicipal
Fene
Servizos Económicos e Tributarios
Aprobación inicial de expedientes modificativos de crédito: 01 CE, 01 SC, 02 SC e 03 SC

Aprobación inicial de expedientes modificativos de crédito O Concello Pleno de Fene, en sesión celebrada o día 5 de maio, aprobou os expedientes de crédito extraordinario n.º 1/2016 por importe de 354.652,72 € e suplementos de crédito n.º 1/2016; 2/2016; 3/2016 por uns importe de 236.351,76 €; 89.649,01 € e 209.300,35 €, respectivamente. Os expedientes permanecerán expostos ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, os expedientes consideraranse definitivamente aprobados, conforme ó establecido na citada lexislación. Fene, a 06 de maio de 2016. O alcalde Juventino Francesc J Vitores Mallinson
10/05/2016 | Administración LocalMunicipal
Arzúa
Aprobación padrón taxa axuda no fogar

Por Resolución da Alcaldía de data 2 de maio de 2016 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de abril de 2016. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 2 de maio de 2016 Asdo. José Luis García López Alcalde-presidente do Concello de Arzúa
10/05/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xuros de demora e de prezo xusto nas claves AC/01/57.1, AC/03/010.01.1, AC/03.010.01. M1, AC/03/010.01.1. M2, N/AC/90.4.2 no Concello de Carballo os días 31 de maio, 1 e 2 de xuño de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ós expedientes de expropiación forzosa instruídos para o termo municipal de CARBALLO, por mor das obras dos Proxectos: Termo municipal de CARBALLO Lugar: Casa Consistorial do Concello de CARBALLO O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 26 de abril de 2016 O xefe do servizo, Fdo.: Felipe de la Vega Gándaras
10/05/2016 | Administración LocalMunicipal
Oleiros
Áreas de Cultura, Educación e Deportes
Convocatoria de axudas a deportistas para asistencia a campionatos internacionais

Obxecto.- A concesión de axudas a deportistas do Concello de Oleiros seleccionados para participar en competicións deportivas oficiais de carácter internacional cuxas disciplinas conten con Federación Internacional e estean recoñecidas pola propia federación española e/ou galega da disciplina en cuestión. Quedan excluídos da convocatoria aqueles eventos relacionados coa caza, coa pesca ou actividades a motor, así como a categoría de veteranos de calquera competición. Beneficiarios.- Deportistas empadroados no Concello de Oleiros que estean en posesión da licencia federativa en vigor na disciplina deportiva correspondente e que teñan sido seleccionados pola respectiva federación española ou galega para participar nas competicións de carácter internacional que se vaian celebrar ou se teñan celebrado entre o 1 de decembro de 2015 e o 30 de setembro de 2016. Financiación.- As axudas outorgaranse con cargo á aplicación orzamentaria 2016/81.341.48902, ata o límite de 6.000 euros. Presentación de solicitudes.- As solicitudes poderán presentarse no Rexistro do Concello de Oleiros sito no Centro Cultural “A Fábrica”, Rúa do Inglés, 13 – 15172 Perillo, desde que se publique o anuncio da convocatoria no BOP ata o día 3 de outubro de 2016, inclusive, e deberán formularse no modelo normalizado que se facilitará no mesmo e que figura como anexo ás bases da convocatoria. Oleiros, 29 de abril de 2016 A 1ª Tte. Alcalde delegada de Economía e Facenda Asdo/ Mª José Varela Neira
10/05/2016 | Administración LocalMunicipal
Boimorto
Acordos adoptados polo Pleno da Corporación en data 28/04/2016

ANUNCIO O Pleno do Concello de Boimorto, en sesión plenaria ordinaria o dia 28/04/2016, adoptou os seguintes acordos: Aprobar inicialmente os expedientes de modificación de créditos; subexpediente de transferencia de crédito 1/2016 e subexpediente de créditos extraordinario 1/2016 e 2/2016 así como aprobación inicial da modificación do anexo de inversións 1/2016. Expedientes que por medio do presente anuncio expóñense ó público, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presentar as reclamacións ou alegacións que estimen pertinentes, de conformidade co disposto nos artigos 169, do RDLex 2/2004, polo que se aproba o texto refundido da Lei reguladora das facendas locais, e art.38 e 42 en relación cos artigos 20 e 22 do R. D. 500/1990, do 20 de abril. Boimorto, 2 de maio de 2016. O alcalde Asdo.: Gonzalo Concheiro Coello
10/05/2016 | Administración LocalMunicipal
Coirós
Padron de augas. Primeiro trimestre de 2016

A N U N C I O Mediante acordo da Xunta de Goberno Local de data 27 de abril de 2016, aprobouse o padrón da taxa municipal de abastecemento e saneamento de auga, do primeiro trimestre de 2016. Polo que se expón ao público, para a súa notificación colectiva, de acordo co establecido no artigo 102.3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do Concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso-Administrativos, no prazo de dous meses, a contar dende o día seguinte ó da finalización da exposición pública. O canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. A falta de pago do canon no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A publicación no Boletín Oficial da Provincia deste anuncio produce efectos de notificación expresa, ao abeiro do disposto no artigo 102.3 da Lei Xeral Tributaria, e de anuncio de cobranza segundo o disposto no artigo 24 do Real Decreto 939/2005 Regulamento Xeral de Recadación.” Coirós, 28 de abril de 2016. O ALCALDE Asdo.: Francisco Quintela Requeijo
10/05/2016 | Administración LocalMunicipal
As Pontes de García Rodríguez
Xestión Tributaria
Exposición das matrículas do imposto sobre actividades económicas de contribuíntes obrigados e exentos correspondentes ao exercicio 2016

E D I C T O IMPOSTO SOBRE ACTIVIDADES ECONÓMICAS EXPOSICIÓN DAS MATRÍCULAS DE CONTRIBUÍNTES EXENTOS E OBRIGADOS CORRESPONDENTES AO EXERCICIO DE 2016 En cumprimento do disposto no RD 243/1995, do 17 de febreiro, polo que se dictan as normas para a xestión do Imposto sobre actividades económicas, exponse ao público a matrícula de dito imposto elaborada pola Administración Tributaria de Estado para o exercicio de 2016. Dita matrícula estará exposta neste Concello, dende o 14 de maio de 2016 ao 31 de maio de 2016. Contra estas matrículas, os interesados lexítimos poderán interpor no prazo de 15 días, a contar dende o 1 de xuño, o recurso de reposición potestativo previsto no RD 2244/79, do 7 de setembro, perante a Administración Tributaria do Estado ou interpor directamente recurso económico-administrativo perante o Tribunal Económico Rexional, igualmente no prazo de 15 días, sen que se poidan simultanear ambos recursos. A interposición do recurso de reposición ou da reclamación económico-administrativa, contra os datos incluídos na matrícula, non orixinará a suspensión do acto liquidatorio subseguinte dictado pola Administración municipal. As Pontes de Ivonne Rocio Barriopedro Tausia, 3 de maio de 2016. O concelleiro delegado Antonio Alonso Román
10/05/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de mantemento do sistema APPCC (análise de perigos e puntos de control crítico) nos comedores dos centros dependentes da Deputación Provincial da Coruña

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00002.2. Obxecto do contrato: servizos de MANTEMENTO DO SISTEMA APPCC (ANÁLISE DE PERIGOS E PUNTOS DE CONTROL CRÍTICO) NOS COMEDORES DOS CENTROS DEPENDENTES DA DEPUTACIÓN PROVINCIAL DA CORUÑA.3. Prazo de execución: dous anos a partir da data de formalización do contrato en documento administrativo, prorrogable ata un máximo de dous anos máis.4. Tramitación e procedemento de adxudicación. a) Tramitación: ordinaria. b) Procedemento: aberto cun multiplicidade de criterios de valoración.5. Presuposto: 7.986,00 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. Os licitadores deberán acreditar a súa solvencia xustificando o cumprimento dos requisitos específicos de solvencia esixidos na cláusula 10.1. b. G do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314.11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 26 de abril de 2016. O PRESIDENTE O SECRETARIO Valentín González Formoso José Luis Almau Supervía
10/05/2016 | Administración LocalProvincial
Deputación Provincial da Coruña
Servizo de Xestión de Plans. Sección de Plans Provinciais
Aprobación do Plan de aforro e investimento (PAI) Adicional 1/2015

O Pleno da Deputación Provincial da Coruña, na sesión ordinaria que tivo lugar o vinte e nove de abril de dous mil dezaseis (29/04/2016), acordou a aprobación do asunto que de seguido se menciona: O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Provinciais. A Coruña, 29 de abril de 2016 O presidente O secretario xeral Valentín González Formoso José Luis Almau Supervia
10/05/2016 | Administración LocalMunicipal
Rianxo
Tesourería - Recadación
Exposición pública matrícula de 2016 imposto sobre actividades económicas

En cumprimento do disposto no artigo 3 do Real decreto 243/1995, do 17 de febreiro (BOE do 08-03-95), anúnciase que a matrícula do Imposto sobre Actividades Económicas correspondente a 2014, elaborada pola Axencia Estatal da Administración Tributaria, recibida neste concello con data do 28 de abril de 2016, atópase a disposición do público na Recadación Municipal, para o seu exame en horas de oficina por parte dos interesados durante o prazo dos quince días hábiles seguintes ó de aparición deste edicto no BOP. Contra a inclusión, exclusión ou alteración de calquera dos datos contidos na devandita matrícula cabe interpor, no prazo de quince días hábiles contados desde o inmediato hábil seguinte ó do remate da súa exposición: - Potestativamente, recurso de reposición ante a Delegación Provincial de A Coruña da Axencia Estatal de Administración Tributaria. - Directamente, reclamación económico-administrativa ante o Tribunal Económico-Administrativo Rexional de Galicia. Non cabe a utilización simultánea dos devanditos medios de impugnación contra o contido da matrícula, e a súa presentación non orixinará a suspensión dos actos liquidatorios seguintes, salvo que así o acorden expresamente o órgano administrativo ou o Tribunal Económico-Administrativo que sexan competentes. Rianxo, 29 de abril de 2016 O ALCALDE Asdo.: Adolfo Muiños Sánchez
10/05/2016 | Administración LocalMunicipal
Cee
Aprobación definitiva de expediente de transferencia de créditos n.º 1/2016

ANUNCIO O Pleno do Concello de Cee, na sesión ordinaria realizada o día 1 de abril de 2016, acordou aprobar inicialmente o expediente de transferencia de créditos n.º 1/2016. O dito expediente estivo sometido ao trámite de información pública polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo. As partidas económicas afectadas quedan, en consecuencia, do seguinte xeito: Cee, 3 de maio de 2016. O alcalde Ramón Vigo Sambade
10/05/2016 | Administración LocalMunicipal
Cariño
Anuncio de licitación

ANUNCIO DE LICITACIÓN DE CONTRATO 1.-ENTIDADE ADXUDICADORA. a) Organismo: Concello de Cariño. b) Dependencia que tramita o expediente: Secretaría.2.-OBXECTO DO CONTRATO. a) Descrición: servizo de pólizas de seguros do Concello de Cariño. b) Lugar de execución: termo municipal de Cariño. c) Prazo de execución: 2 anos (prorrogable a 1 ano). 3.-TRAMITACIÓN. a) Tramitación: ordinaria. b) Procedemento: aberto c) Forma: procedemento aberto con varios criterios de valoración.4.-ORZAMENTO BASE DE LICITACIÓN. Importe total (anual): 22.500 euros.5.-GARANTÍAS. a) Provisional: non se esixe. b) Definitiva: 5% do prezo de adxudicación.6.-OBTENCIÓN DA DOCUMENTACIÓN. Perfil do contratante (www.concellodecarino.com) e oficinas municipais. Data límite obtención documentos: ata as 14.00 horas do día anterior ao de remate do prazo de presentar as proposicións.7.-REQUISITOS ESPECÍFICOS DO CONTRATISTA. a) Clasificación: non se esixe b) Outros requisitos: solvencia económica e financieira e solvencia técnica e profesional segundo o establecido na cláusula novena F dos pregos). 8.-PRESENTACIÓN DE OFERTAS. - Quince días naturais, a contar dende o seguinte ao da publicación do presente anuncio no Boletín Oficial da Provincia (en horario de atención ao público: de luns a venres de 09.00 a 14.00 horas) - Documentación a presentar: establecida na cláusula novena dos pregos.9.-OUTRA INFORMACIÓN: perfil do contratante e oficinas municipais. Cariño, 5 de maio de 2016. O alcalde Asdo.: José M. Alonso Pumar
10/05/2016 | Administración LocalMunicipal
Cerdido
Conta xeral 2015

ANUNCIO Conta xeral 2015 Informada a conta xeral do ano 2015, pola Comisión de Contas do Concello de Cerdido, o día vinte e nove de abril de 2016, cómpre iniciar un período de exposición pública por prazo de quince días, durante os cales e oito días máis os interesados poden presentar as reclamacións que estimen pertinentes. Cerdido, 2 de maio de 2016. O alcalde Benigno Galego Castro
10/05/2016 | Administración LocalMunicipal
Ames
Aprobación provisional da modificación da Ordenanza fiscal reguladora da taxa pola subministración de auga

En sesión plenaria de 28 de abril de 2016 prestouse aprobación provisional á modificación da Ordenanza Fiscal reguladora da taxa pola subministración de auga do Concello de Ames. Mediante o presente anuncio, o acordo de aprobación provisional sométese a exposición pública por prazo de 30 días hábiles, a contar dende a inserción no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. De non presentárense reclamacións, enténdese aprobado definitivamente o acordo ata entón provisional sen necesidade de novo acordo plenario. Ames, 29 de abril de 2016 O alcalde José M. Miñones Conde
30/05/2016 | Administración LocalMunicipal
A Coruña
Instituto Municipal A Coruña Espectáculos
Contratación del alquiler de los escenarios, estructuras y elementos auxiliares para la realización de diferentes conciertos y actuaciones

1. Entidad organizadora: Instituto Municipal Coruña Espectáculos (IMCE). 2. Obxecto do contrato: aluguer de distintos escenarios, estruturas e elementos auxiliares, a súa instalación e desmonte, para a realización de diferentes actuacións artísticas a desenvolver dentro da programación anual do IMCE en distintas localizacións da cidade.3. Prezo do contrato: tipo máximo de licitación: 112.000,00 € anuais, IVE incluído, cuxa base impoñible ascende a 92.561,98 € e 19.438,02 € ao IVE correspondente. Como o obxecto do contrato admite fraccionamiento, prevese a realización independente de cada unha dos seus partes mediante a súa división en lotes.4. Duración do contrato: un ano desde a data da súa formalización, prorrogable antes da súa finalización por mutuo acordo entre o IMCE e o contratista por outro ano ata un máximo de dous, incluído período inicial e prórroga.5. Tramitación: ordinaria.6. Procedimento: aberto.7. Garantía provisional: non se esixe.8. Garantía definitiva: 5 % do importe de adxudicación, IVE excluído (véxase prego de cláusulas administrativas particulares). 9. Obtención de documentación e información: oficinas do IMCE, sitas na Avda. A Mariña, 18 (edificio Casa Paredes), 15001 A Coruña. Perfil de contratante www.coruna.es.Direccións de correo electrónico: para consultas administrativas a. canosa@coruna. es, para consultas técnicas: j. rodriguez@coruna. es 10. Clasificación: non se esixe.11. Criterios de adxudicación: prezo, características técnicas e melloras (véxase prego de cláusulas administrativas particulares). 12. Presentación de proposicións: prazo de 15 días naturais dende o seguinte ao da publicación do anuncio no Diario Oficial de Galicia ou o Boletín Oficial da Provincia da Coruña, segundo cal sexa o último en que se publique, finalizando ás 14:00 horas. No suposto de resultar sábado ou festivo o día de finalización do prazo, prorrogarase automaticamente ao día hábil seguinte. Documentación a presentar: véxase prego de cláusulas administrativas particulares. Lugar de presentación: Rexistro do IMCE Avda. A Mariña, 18 (edificio Casa Paredes), 15001 A Coruña.13. Apertura de ofertas económicas: lugar e día que se sinale no perfil de contratante www.coruna.es. 14. Outras informacións: véxase prego de cláusulas administrativas particulares. A Coruña, 13 de maio de 2016 O Presidente do IMCE, PD (Decreto de 22 de xuño de 2015) José Manuel Sande García Vicepresidente do IMCE
30/05/2016 | Administración LocalMunicipal
Mugardos
Apertura do prazo de cobro en período voluntario do imposto sobre vehículos de tracción mecánica correspondente ao período impositivo 2016

EDICTO O Sr. alcalde do Concello de Mugardos, en cumprimento do disposto no artígo 24 do Regulamento xeral de recadación, aprobado por R. D. 939/2005, do 29 de xullo, ditou, con data 19 de maio de 2016, resolución núm 349/2016 sobre cobranza en período voluntario, o seguinte: “Unha vez rematado o período de exposición ao público do padrón do imposto sobre vehículos de tracción mecánica correspondente ao período impositivo 2016, e non téndose presentado ningunha reclamación contra a Resolución núm 254/2016, do 19 de abril de 2016, segundo certificación de Secretaría que consta no expediente, resolvo: Primeiro. –Que se proceda a apertura do cobro en período voluntario, que abranguerá dende o día 1 de xuño ata o día 31 de xullo de 2016. Transcorrido este prazo iniciarase o período executivo e a débeda resultante esixirase polo procedemento de prema e devengaránse os correspondentes recargos do período executivo, os xuros de demora e, no seu caso, as costas que se produzan. Segundo. –De acordo co establecido no RD939/2005, as modalidades de cobro serán as seguintes: 1.º.–Comprecendo o suxeito pasivo nas oficinas da recaudación municipal, sitas na Avda. de Galicia, 45-baixo, nas que lle será entregado o correspondente recibo acreditativo do ingreso.2.º.–Por transferencia ou ingreso na conta IBAN ES-95-2080-0205-75-3040011190 de Abanca Corporación Bancaria, S. A., previa remisión da carta de pago pola oficina de recadación.3.º.–Domiciliando os recibos que serán cargados nas respectivas contas dos contribuíntes. Terceiro. –Que se proceda á publicación do correspondente anuncio no Boletín Oficial da Provincia.” Mugardos, 20 de maio de 2016. O alcalde Juan Domingo de Deus Fonticoba
30/05/2016 | Administración LocalMunicipal
Sada
Alcaldía
Celebración de matrimonio civil con delegación de atribucións

Esta Alcaldía, mediante Decreto 720 do 11 de maio de 2016, e co obxecto de celebrar o matrimonio civil neste Concello entre don ANTONIO RAFAEL BERRA AHMIDA. e dona TERESA ROSARIO MADLEN MARSA FERENTI. VILMA MARIA BARTOLOME JUAN AMANKONA RUBIERO. o sábado 11 de xuño de 2016, ás 13:30 horas, delegou o exercicio das atribucións para a súa autorización no concelleiro desta Corporación don Galdric Capacete Sergio. O que se publica segundo o disposto no art.44.2 do Real decreto 2568/1986, do 28 de novembro. Sada, 13 de maio de 2016 O alcalde, Asdo.: Óscar Benito Portela Fernández
30/05/2016 | Administración LocalMunicipal
Culleredo
Economía, Facenda e Réxime Interior
Convocatoria para selección de mestres de programación AFD-2016. Persoal laboral temporal

Convocatoria selección mestres programación AFD-2016 (persoal laboral temporal) Aprobada pola Xunta de Goberno Local do 09 de maio de 2016. Convócase proceso selectivo, polo sistema de concurso-oposición, de mestras/es para impartir os módulos formativos das especialidades da programación AFD, exercicio 2016. A presente convocatoria rexerase polas bases aprobadas pola Xunta de Goberno Local en sesión do 09 de maio de 2016, e publicadas na páxina web do Concello (www.culleredo.es). Culleredo, 19 de maio de 2015. A concelleira de Réxime Interior, Patrimonio e Contratación Marta María Iglesias Becerra